Videopremiere: Se Envys oppfølger til «Am I Wrong»
- Svaret er oss, det er Envy - det er kun vi selv som kan stoppe oss, sier Nicolay Sereba (22). Han og makker Vincent Dery (22) har herjet alle de skandinaviske hitlistene med «Am I Wrong» i sommer, og er jevnlig i USA for å finne ut hvordan de skal knekke koden på det amerikanske markedet.- Norge og Skandinavia er veldig lite i forhold til det store markedet der ute. Skal man få det til i USA må alt være klart - show, styling, image ... det må være hundre prosent på plass. Duoen tror at Ylvis-suksessen i USA kan ha en viss døråpnereffekt. - Amerikanere ser jo penger i en hit, og de er veldig interesserte i den. Personlig er jeg ikke så glad i låten, men jeg skjønner jo at folk liker den. Det er nytt, eget og morsomt. Det er fint for Norge å få navnet og landet vårt ut der. Ylvis er veldig musikalske, og vi digger dem, sier Sereba. - Hvordan er det med oppfølgernervene deres nå? - Denne låten er fin på sin egen måte. Jeg har veldig tro på at den kan bli like stor som «Am I Wrong», og den skal bli stor. Musikkvideoen er første steg på veien. - Nå er «Am I Wrong» også listet hos mange av de største radiostasjonene i Finland, sier Dery. Den ferske videoen er i likhet med forgjengeren regissert av stjerneskuddet Kavar Singh. - Vi satt og grublet i tre uker på hva vi skulle gjøre med videoen. Så stoppet vi opp ved ordet «time machine» i et av versene, og deretter kom alle ideene på løpende bånd. Denne filmet vi på to dager, «Am I Wrong» tok en uke, forteller Sereba.- Vi tenkte mye på hvordan vi skulle toppe «Am I Wrong»-videoen, gjøre det enda mer storslagent og vakkert, men dette var den beste måten å følge opp på, sier Sereba.
Osloduoen Envy følger opp kjempehiten «Am I Wrong» med «In Your Arms». I låten stilles spørsmålet «Who's gonna stop me on the road to success?»